WNON 


Dialuna 13 Februari 2023 


Email: IslaOnline@gobierno.aw Tel: 528-4952 


Noticia di Gobierno 


{ si 


Dialuna 13 Februari 2023 


2023 aña DI 


UNION YN YPOSITNISMO 
AAN 


Ma. Wever- AT 


r 


cl 
ve Ayn V Ne) VOY” Umes 


F "ROME MU 


GOBIERNO DI ARUBA TA DESEA KVK EXITO 
CU NAN PRESIDENTE Y DIRECTIVA NOBO 


Prome Minister Evelyn Wever - Croes a atende e recepcion 
di Camara di Comercio den cual a introduci e directiva nobo. 
Presente na e ocasion tabata e Presidente saliente sra. Monica 
Kock kende aworaki lo fungi como Vice Presidente, sr. Gavril 
Mansur kende a wordo elegi como e Presidente nobo y demas 
miembronan di directiva y invitadonan. 


Premier Wever - Croes a expresa cu e ta sumamente importante 
pa tin un bon relacion entre Gobierno di Aruba y Camara di 
Comercio, pa den caso cu tin cualkier preocupacion e gremio 
por tin contactonan directo pa atende esaki. Prome Minister 
a enfatisa cu e compromiso di Gobierno di Aruba ta pa traha 
hunto pa desaroya Aruba su economia. 


Pa conclui, Prome Minister den nomber di Gobierno di Aruba 
ta gradici sra. Kock pa e tempo cu el a sirbi como Presidente 
di Camara di Comercio y a felicita sr. Mansur cu a bira e 
Presidente nobo y alabes na henter e directiva di Camara di 
Comercio ta deseanan hopi exito. 

Prome Minister Evelyn Wever - Croes: 


CAFT A MUSTRA DISPONIBILIDAD PA TRAHA HUNTO 
PA SOLUCIONA RETONAN DEN COMUNIDAD 


Durante reunion cu Conseho di Minister 


Conseho di Minister a reuni cu College Aruba Financieel 
Toezicht (CAFT) y e Presidente nobo sra. Lidewijde Ongering 
cu ta prome biaha na Aruba. Cada Minister tabatin espacio 
pa elabora riba retonan den diferente sector den comunidad. 
Premier Evelyn Wever - Croes duna di conoce cu ya a cera 
conoci cu e Presidente sra. Ongering virtualmente, pero esaki 
ta e prome biaha cu ta cera conoci cu ne personalmente den 
Conseho di Minister. 


CAFT ta bin Aruba cada tres luna y durante di nan bishita nan 
ta reunion cu Conseho di Minister pa comparti nan opnion riba 
con Aruba ta bayendo financieramente. Prome Minister Wever 
- Croes a remarca cu e biaha aki e reunion tabatin un tono 
hopi positivo. CAFT a expresa cu nan ta mira cu economia 
ta mehorando, turismo ta bayendo bon, tin hopi elogio pa 
e hecho cu Aruba tin un surplus den e presupuesto, y nan 
a elogia varios decision cu Aruba a bin ta tuma. Algun area 
di preocupacion cu nan a expresa ta, cu nan kier mira mas 
entrada di impuesto y lo kier mira cu ta baha gastonan. 


Reunion tocante recorte den sector di cuido 

Importante den e biahe aki atmbe ta cu CAFT a reuni apart 
cu Minister Dangui Oduber y su ekipo. Manera ta conoci, un 
di e dolornan hopi grandi na Aruba ta cu e sector di cuido 
ainda tin recorte pa loke ta e dokternan, specialistanan y 
fisioterapistanan, cual lo kier eliminia. Pa haci esaki ta reconoce 
cu mester di e fondonan disponibel. E reunion aki a bay bon y 
Minister Oduber ta buscando alternativanan pa asina por kita 
e recortenan aki. 


Reunion tocante companianan estatal cu tin perdida 

Un otro reunion cu tambe a bay ta entre CAFT y Minister 
Ursell Arends tocante Serlimar. Pa basta tempo CAFT tabata 
pone presion riba gobierno pa tuma decision tocante Serlimar, 
y aworaki nan a mira e plannan di Minister Arends. 

Segun Prome Minister Wever - Croes a splica ta nan a papia 
tambe di companianan estatal cu tin hopi perdida por ehempel 
Arubus cu tin bou di dje, Arutram y Aruparking. E compania 


| dd 
aki tin hopi perdida pues ta gobierno ta subsidia esey. Minister 
Arends a mustra kico e ta haciendo y estudionan cu a wordo 
haci pa por yega na un solucion cu e trabou di transporte 
publico por sigui wordo haci y cu kisas no tur cos cu ta wordo 
haci awo lo tincu sigui wordo haci. 

Mescos ta e caso pa Post Aruba NV cu tambe ta un compania 
cu tin hopi perdida cu ta preocupante. 


Mas topico cu Ministernan a trata cu CAFT 

Un otro tema cu a trata cu CAFT ta e necesidad pa un prison 
nobo y con por hinca esaki den presupuesto si no tin placa pe, 
y con por yega na fondo pe. Pues hunto lo traha pa yega na 
solucion pa esey. 

Pa loke ta ensefiansa, Minister Endy Croes a treci dilanti cu 
investigacion ta mustra diferente punto cu tincu wordo atendi 
cu ne, pero cu tambe mester di fondo pa esey. 

Minister Geoffrey Wever a mustra cu pa diversifica economia 
tambe mester di placa. 

Tur e necesidadnan aki ta encera inversionnan inicial cu 
despues comunidad lo haya hopi mas entrada di dje. 


Considerando con e reunionnan a bay, Prome Minister a 
expresa cu a constata cu CFT awo ta habri pa papia di e 
problemanan grandi cu tin den comununidad enbes di cu tin 
discusion tocante con e presupuesto ta hinca den otro. CAFT 
a indica di ta dispuesto pa traha hunto pa soluciona e retonan 
grandi. ‘Hunto cu CAFT lo sigui kibra cabes y logra pa soluciona 
tur e retonan cu bin nos dilanti, pa asina e afia aki ta e afia cu 
realmente ta recupera nos economia, finanzas y crea cupo di 
empleo nobo diversificando nos economia pa tur mama y tata 
di famia por tin un trabou digno pa nan por mantene nan famia.’ 


Finalisando Prome Minister Wever - Croes a bisa cu tin bon 
entendimento cu CAFT y a palabra cu lo bay mira con e 
siguiente lunanan ta bay. Den caso cu mester ahusta cifranan 
den presupuesto lo haci esaki a traves di presupueso supletorio 
cu lo bay Parlamento. 

Unsell Arends 


MINISTER 


DEMENCIA 


Orador Anne Mei The ta na Aruba 


Dialuna mainta Minister Arends tabata tin e honor di ricibi orador 
renombra, sra. Anne Mei The, cu ta un "bijzonder hoogleraar 
Langdurige Zorg en Sociale Benadering Dementie" na - Vrije 
Universiteit Amsterdam. 


Sra. Anne Mei lo ta dunando un charla informativo ariba e 
topico di demencia diahuebs 16 di februari unda lo comparti 
su conocemento valioso y ofrece un comprendemento mas 
profundo di e condicion aki. 


Demencia ta un condicion progresivo cu ta afecta miyones 
di persona rond mundo, incluyendo nan famia y cuiadornan, 
tambe yama mantelzorgers. E condicion ta wordo caracteristica 
door di disminuicion di e funcion congitivo, cual ta inclui perdida 
di memoria, abilidad di lenguahe y e capacidad pa resolve 
problemanan. Aunke e ta un problema mundial ainda ta keda 
hopi pa siña ariba e condicion. E obhetivo di e presentacion 
ta pa trece conscientisacacion riba e ultimo desaroyo y miho 
practica den cuido di esnan cu demencia. 


Minister Arends ta invita tur profesionalnan den e veld di zorg, 
comunidad di Aruba cu ta interesa y specialmente esnan cu ta 


ar 


traha directamente cu nos adultonan mayor pa participa na e 
charla informativo unda lo tin oportunidad pa haci pregunta y 
intercambia pensamentonan. E charla lo tuma luga dia 16 di 
februari 2PM pa 4PM y lo ta na hulandes y ta completamente 
gratis pa un y tur. 

Minister Xiomara Maduro ta presenta otro programa informativo di 
UNESCO Aruba 


PA DUNA UN BISTA CON CU YUDANSA DI 
DIFERENTE ‘STAKEHOLDERS’ TA IMPLEMENTA E 


PROYECTONAN DI UNESCO 


unesco 


Aruba 
National Commission 


Minister Maduro ta informa cu UNESCO Aruba a conmemora 
na november afia pasa, 35 afia cu Aruba a bira miembro 
asocia di UNESCO. E organisacion supra-nacional aki ta 
yuda paisnan adopta y contextualisa normanan internacional 
y ta traha programanan pa fomenta ideanan y intercambio di 
conocemento rond mundo. E mandatario ta presenta e di dos 
programa informativo di UNESCO Aruba pa duna un bista con 
ta implementa e programanan di UNESCO. 


Den e programa aki e Secretaris-Generaal di Comision 
Nacional pa UNESCO na Aruba, sra. Marushka Tromp lo splica 
un poco mas con UNESCO Aruba ta ehecuta e programanan 
di UNESCO en cooperacion cu diferente ‘stakeholders’. Tambe 
a invita algun stakeholders riba diferente area pa comparti nan 
experiencia den e programa. Juffrouw Maureen Roa a conta 
nos di e proyectonan di Prinses Amaliaschool (un scol cu ta 
miembro di e red di scolnan di UNESCO), sr. Marck Oduber 
a comparti su experiencia riba tereno di ‘Ocean Science’, sr. 
Patrick Werleman di Comision Olimpico Aruba a papia tocante 
di e ehecucion di e convenio di di ‘Anti Doping’, sr. Pancho 
Geerman di Museo Arqueologico Nacional Aruba a elabora riba 
e herencia subacuatico cu tambe ta un convenio di UNESCO 
cu lo wordo ractifica den reino.. Tambe sra. Birgit Kreykenboon 


y sra. Christie Mettes a duna dos ehempel di e proyecto cu 
a haya financiamento den cuadro di e ‘Participation Program’ 
‘media pressure cooker’ y e investigacion riba e topico di ‘Oean 
Science’ ‘Metabolic Foundation”. 


E dignatario ta gradici tur persona involvi cu a brinda informacion 
den e programa aki y ta informa cu e programa aki lo pasa 
dialuna dia 13 di februari 2023 pa 7'or di anochi na TeleAruba 
y diamars dia 14 di februari pa 8'or di anochi na Diario TV. 

MINISTER MADURO TA INFORMA RIBA E DI 
DOS ENCUENTRO CU 'STAKEHOLDERS' RIBA E 
TOPICO DI SCLAVITUD NA ARUBA 


Recientemente a tuma luga na Archivo Nacional Aruba e di dos 
encuentro cu gruponan di interes (stakeholders) riba Sclavitud 
na Aruba. Un topico cu Minister Maduro a cuminsa elabora riba 
dje mirando e movecionnan cu tin den Reino Hulandes riba e 
topico di 160 aña di Abolicion di Sclavitud den Reino Hulandes 
dia 1 di juli 2023, y e necesidad pa por tin mas conocemento 
den comunidad di Aruba su historia di sclavitud. Hunto cu 
diferente 'stakeholders,' Minister Maduro a cuminsa traha riba 
un agenda di conscientisacion riba e topico di Sclavitud na 
Aruba pa asina ora e momento di despensa yega, nos por ta 
consciente di esaki. Sinembargo na december 2022, na un 
manera casi inespera, Minister President Mark Rutte a brinda 
despensa pa e historia di Sclavitud den Reino Hulandes. Esaki 
a trece cune, un urgencia mas grandi pa envolvi tur instancia y 
persona di interes dentro di nos comunidad cu lo por contribui 
na engrandese e conocemento di comunidad riba e topico di 
Sclavitud na Aruba. 


Durante e segundo encuentro cu 'stakeholders,' Minister 
Maduro a informa cu den e despensa brinda pa sr Rutte a 
referi na "een komma en geen punt," indicando cu e despensa 
brinda no ta e final sino e comienso pa papia riba e topico 
di Abolishon di Sclavitud den Reino Hulandes. Hunto cu e 
despensa aki ta papia di reparacion pa cual Hulanda ta pone 
200 miyon euro disponibel pa un periodo di 10 aña pa aloca na 
proyectonan cu tin di e haber cu e topico. Kico exactamente lo 
ta e proyectonan y cuanto cada Pais den Reino lo haya como 
reparacion, ainda no ta conoci. Ta importante pa cada Pais 
delinea kico nan ta haya importante como proyecto y pa cu 
esaki ta importante pa haya scucha di varios instancia y persona 
den comunidad kico ta nan sugerencia. Pa Aruba te cu awor, 
Hulanda a duna su compromiso pa algun proyecto keda realisa. 
Ta trata di e construccion di e statua dedica na e catibo Virginia 
Dementricia na e retonde di Paperclip, e imprenta di e buki 
'Slaven Zonder Plantage' como material educativo pa scolnan, 
y e digitalisacion di e archivonan colonial na Archivo Nacional 
Aruba. Na mes momento Hulanda a anuncia cu tin dos fondo 
Hulandes Mondriaanfonds y Fonds voor Cultuurparticipatie, 
cu tin fondo disponibel pa instancia of persona por realisa 
proyectonan cu tin di haber cu conscientisacion riba e topico 
di sclavitud. Pa mas informacion por recuri na e respectivo 
website di e fondonan aki. 


Durante e encuentro a brinda un bista di actividadnan cu 
ya caba ta wordo prepara pa conscientisa comunidad riba 
e historia di sclavitud na Aruba. Archivo Nacional Aruba lo 
presenta e exposicion 'Ken nos ta' riba Dia di Himno y Bandera 
cu ta toca un parti chikito di sclavitud na Aruba. UNOCA den 
colaboracion cu Archivo Nacional Aruba y Biblioteca Nacional 
Aruba lo sigui expande e informacion di e tema sclavitud riba e 
plataforma digital Coleccion.aw. UNOCA tambe ta preparando 


un 'open call' pa yuda artistanan cu obranan di arte tocante 
sclavitud. Ministerio di Cultura di su banda lo percura pa 
compila e agenda di actividad y haci esaki conoci, brindando 
'exposure' mediatico na e actividad pa asina comunidad por 
ta na altura di e eventonan di conscientisacion. Tur presente 
a haya oportunidad pa manda nan idea y sugerencia pa asina 
por compila e agenda necesario pa conscientisacion, cual 
tabata e meta di e di dos encuentro. 


Minister Maduro ta gradici tur cu a acepta e invitacion pa 
hunto pensa riba con ta e miho manera pa conscientisa nos 
comunidad riba e topico di Sclavitud na Aruba. E mandatario 
ta gradici tur instancia y persona pa nan aporte valioso, 
specialmente sr. Luc Alofs y sra. Yolanda Richardson pa nan 
experticio y guia positivo den e encuentronan cu e gruponan di 
interes. Si tin instancia of persona cu ta desea di contribui cu 
idea por manda un mail na comisioncsa@gmail.com . 

BISHITA DI PRESIDENTE NOBO Y COLEGIO DI 
CAFT CERCA MINISTER MADURO DI FINANSA 


A brinda splicacion riba puntonan di preocupacion 


pm 

Siman pasa diabierna Minister Maduro di Finansa a ricibi 
bishita y a reuni pa promer bes cu e Presidente nobo di 
CAFT, sra. Lidewijde Ongeringen hunto cu demas miembro di 
e Colegio y Secretariado di CAFT. Durante e reunion a trata 
varios topico, entre nan, Presupuesto 2023, cuentanan anual, 
refinanciamento di debe cu su gasto di interes, 'compliance' 
riba tereno di impuesto y inversion. CAFT ta satisfecho pa mira 
cu Presupuesto 2023 lo conoce un surplus y a indica cu di e 
manera aki Aruba ta cumpli cu e norma financiero stipula den e 
Protocol di aña 2018. Sinembargo nan ta wak algun risico, pa 
cual nan ta pidi atencion. Minister Maduro a repasa e puntonan 
di agenda y a brinda un splicacion di kico tur ta wordo haci pa 
adresa e puntonan di preocupacion cu CAFT a trece dilanti. 


Presupuesto 2023 cu 'Voorjaarsnota' 

Pa Presupuesto 2023, por menciona cu ta trahando riba un 
'Voorjaarsnota' den cual pa promer bes na Aruba, Parlamento 
lo wordo informa na comienso di aña presupuestario di 
cambionan den maneho cu ta hiba na cambio den e cifranan 
presenta den presupuesto. Te cu awo a traha cu 'Najaarsnota' 
so y awo cu e cambio aki, Parlamento na un forma adelanta ta 
haya un bista riba cambionan cu ta necesario, locual ta fortifica 
nan control. E 'Voorjaarsnota' ta premira pa keda presenta na 
fin di e promer kwartaal. 


Cuentanan Anual Pais Aruba 2019 y 2020 

Na e momentonan aki trabounan ta wordo haci pa por finalisa 
e Cuentanan Anual di Pais Aruba pa aña 2019 y 2020. Tin 
un retraso grandi a tuma luga debi na trabounan prioritario cu 
mester a tuma luga na Departamento di Finansa pa atende 
cu e pandemia. Gobierno a laga algun trabou tuma luga cu 
experticio di sector priva, y eynan tambe a surgi retraso cual 
a trece mas tardansa. Ta premira cu den e promer kwartaal lo 
keda cla cu Cuenta Anual 2019 y den segundo kwartaal esun 
di aña 2020 lo por ta cla. 


Refinanciamento debe 

Pa locual ta trata e refinanciamento di e debe di 5,8 biyon florin 
di nos Pais, tin dos punto di atencion, e condicionnan di pago 
pa e debe di 916 miyon florin cu Hulanda, y e refinanciamento 
di e debe comercial di Aruba. Den luna di februari lo cuminsa 
e reunionnan entre Aruba y Hulanda pa asina por stipula e 
condicionnan pa e pago di e 916 miyon florin cu Aruba a fia 
di Hulanda pa surpasa e pandemia. Den e ronda aki ta di 
sumo importancia tambe pa papia riba e refinanciamento di e 
debenan comercial di Aruba, ya cu den corto plazo mas di mita 
di e debenan aki mester keda paga. A base di e capacidad di 
pago di Aruba lo mester yega na palabracion pa paga e debe 
bek y hunto cune e peso di e interes den e decada nos dilanti. 


Impuesto y 'compliance' 

Di e Plan di Impuesto 2023 y 'compliance,' por bisa cu esaki a 
drenta na vigor y trabounan ta wordo haci pa fin di februari por 
tin un concepto di ley pa introduci BBO na frontera. Esaki ta 
premira di bay yuda grandemente riba e tereno di 'compliance.' 
Banda di esaki den e promer kwartaal Aruba lo haya yudansa 
di IMF/CARTAC pa asina adresa 'compliance' den, entre otro, 
e sector di turismo na nos Pais. 


Inversion 

Grado di inversion na Aruba door di Gobierno ta keda un 
problema di capacidad pa por 'commit' e fondonan disponibel 
na e proyectonan di inversion cu ta keda selecta via un 
sistema di aprobacion inparcial pa Departamento Economico. 
Bou di e capa di e trabounan pa por cumpli cu Landspakket 
tema A, ta trahando pa por delinea un cuadro multi-annual pa 
inversionnan necesario pa Aruba. 


Bon comunicacion ta esencial 

Na final di reunion Minister Maduro a enfatisa cu e bon 
comunicacion entre e Secretariado di CAFT y Departamento 
di Finansa ta esencial pa asina nan por keda bon na altura di e 
trabounan cu ta wordo haci pa por mehora e maneho financiero 
di nos Pais. Pa e motibo aki na Aruba ta purba canalisa tur 
informacion den direccion di CAFT mas tanto cu ta posibel fo'i 
Departamento di Finansa. 

MINISTER 


LUNA DI JANUARI 2023 A HABRI CU 
98.000 TURISTA! 
UN TREMENDO COMIENSO DI AÑA PA TURISMO! 


E cifranan di turismo pa cu luna di januari 
ta conoci y ta hopi alentador. Minister di 
Turismo y Salud Publico sr. Dangui Oduber 
ta satisfecho con e comienso di aña 2023 % MONTHLY RECOVERY TOTAL 
a habri. Aña 2023 a habri mescos cu aña 

110% 


2022 a sera, esta cu hopi exito. RIE 108% 10096 105% 105% 105% 105% OS 
| 103% | 101% 


Den luna di januari 2023 Aruba su turismo |*%% _ _ e a O O a a 
. > ; % 88% 88% 90% 
a surpasa cifranan di januari 2019 cu tabata llar rr] ee i 


80% -> RÝ pc 


un afia record den turismo. Den luna di Mn | | 
januari a registra un recuperacion total di 63% 63% | 
105% den comparacion cu afia 2019. | 


46% 


> S 


Aruba su mercado mas grandi y importante SI 
cu ta e mercado Mericano a mira un ERI 
recuperacion di 113% den januari 2023 den | | | 
compara cu e 93,953 turista den januari di 
afia 2019. Esaki ta un crecemento di 4,989 
turista. Aruba ta sigui ta un destinacion hopi 


bishita, hopi gusta y cu turistanan tin hopi JANUARY RESULT 2023 
interes pa bishita. Pesey ta importante oa 
keda haci inversionan den producto Aruba NORTH AMERICA SOUTH AMERICA EUROPE OTHERS 


pa nos por keda competitivo. Sd 


Segun e mandatario ta importante pa 
remarca cu Aruba ta e di 2 pais na mundo cu 
a recupera su turismo di e forma aki. Esaki 

ta demostra e resiliencia di Aruba, e maneho 81,906 8,350 6,562 
cu Minister Oduber a bin ta hibando y e 
partnership y bon cooperacion den e sector 
turistico di parti Aruba Tourism Authority 
(ATA), Aruba Ports Authority (APA), Aruba 
Airport Authority (AAA), Aruba Hotel and 
Tourism Association (AHATA) y Aruba Time 
Share Association (ATSA) pa logra esaki. 


82.8% 8.4% 6.6% 


TOTAL ARRIVALS 


e 


100% 


Che happy island + ARUBA.COM 

Minister Dangui Oduber: 


E SIMAN TRAS DI LOMBA TABATA UNO HOPI 
PRODUCTIVO PA MINISTERIO DI TURISMO Y 


SALUD PUBLICO 


Manera ta custumber tur comienso di siman Minister di Turismo 
y Salud Publico sr. Dangui Oduber ta repasa locual a sosode 
e siman anterior den su ministerio. Den e siman tras di lomba 
Minister Oduber a haya invitacion un recorido riba un di e 
barco crucero di Carnival Cruise Lines. Tambe e mandatario a 
duna un discurso na e ceremonia di inauguracion di e oficina 
di “kwaliteitszorg Instituut'. Diahuebs e mandatario a reuni cu 
College Aruba financieel toezicht (CAft) caminda a ser conoci 
cu e voorzitter nobo sra. Ongering. 


Carnival Cruise Lines 

Diamars riba invitacion di e ehecutivonan di e linea crusero 
cu a bin Aruba specialmente pa duna e delegacion di Aruba 
un bista con nan ta maneha nan desperdicio abordo. Manera 
ta conoci Minister Oduber ta hiba un maneho dirigi riba un 
turismo sostenibel y duradero pero semper teniendo na cuenta 
cu nos medio ambiente. Esaki sigur ta algo cu tur e lineanan 
cruceronan ta na altura di dje. Pa es motibo nan a demostra 
e delegacion di Aruba con nan maneho di desperdicio ta 
funciona. 


Inauguracion di Oficina di Kwaliteitszorg Instituut 

E meta di e instituto aki ta pa mehora e calidad di cuido na 
Aruba, pero tambe pa ofrece mas eficiencia y resultado pa 
tur ciudadano. E instituto aki ta un instituto na prome lugar, di 
control di calidad di cuido, pero tambe cu e meta pa mehora 
coordinacion, comunicacion y acuerdonan pa locual ta trata 
cuido medico. Ta importante pa enfatisa cu e esaki lo wordo 
hasi den cooperacion cu tur e paisnan den Reino, pa asina 
por tin igualdad y nivel di calidad den e sector di salubridad 
simultaneamente pa tur pais den Reino Hulandes. Minister 
Oduber a indica cu e instituto aki mester bira un organo 
idependiente di Departamento di Salud Publico y cu esaki nos 
ta un stap mas pa logra esaki. 


CAft 

Durante e reunion fructifero aki, Caft a keda impresiona di e 
plannan cu Ministerio tin pa mitiga y hasi e fondonan di AZV 
uno sostenibel pa futuro. Temanan cu Minister Oduber a 
amplia ariba dje tawata e desaroyo positivo pa cu Aruba su 
economia cual tin un efecto positivo ariba e fondonan di AZV. 
Tambe a papia over di reenforsa e eerstelijnszorg, intensifica 
e cooperacion entre HOH y ImSan y e diferente plannan di 
accion formula den nos roadmap den cuadro di Landspakket. 

Recientemente, Minister Endy Croes a reuni cu 
Departamento di Enseñansa, maestro- y expertonan 
den educacion (onderwijsdeskundigen) pa formalisa 
un grupo di contacto pa finalisa un compromiso haci. 
Presente tabata sra. Gracy Dijkhoff, sra. Jumira Spier, 
sra. Mirscha Winterdal, sr. Henry Barrera y sra. Irene 
Croes. 


Den cuadro di e Plan Nacional pa atende cu e 
problematica di cacho na Aruba (NPSA), Minister di 
Enseñansa hunto cu colega Minister di Naturalesa a 
compromete pa percura pa material di educacion riba 
e tema pa por drenta enseñansa cuminsando na scol 
preparatorio. 


E maestronan a desaroya material di educacion pa 
scol preparatorio y scol basico y awo e material ta 
den man di e expertonan den educacion pa pone 
nan toke final, pa e material por wordo evalua door | È TN 
di Departamento di Enseñansa pa drenta scol e aña ii 

escolar venidero. Departamento di Ensefiansa tambe 
tabata contento cu e reunion, mirando cu 2 biaha ES 
caba no a logra finalisa e topico pa Whizzart, pero 
ta premira cu e exportonan sinta na mesa hunto si ta 
bay logra pa e drenta e sistema aki pa aña 1 di aña 
escolar 2023-2024. 


Minister di Enseñansa ta gradici tur presente pa nan 
dedicacion den proyecto aki y ta convenci cu hunto [A 
lo realisa algo bunita cu efecto duradero pa logra È 
cambio real di e problematica di cacho cu nos tin na 
nos isla, siñando nos muchanan desde trempan kico 
tur ta encera ta un doño responsabel di mascota pa 
nan por haci escogencia responsabel ora nan tin e 
deseo di busca un mascota. 


Dialuna 13 Februari 2023 


Minister Endy Croes: 


PLATAFORMA 1 DI ENSEÑANSA A TRATA E 
VERSION FINAL DI E DOORLICHTING RAPPORT 


Siman pasa, Plataforma 1 tabatin nan prome encuentro di 
afia 2023 na John F. Kennedy Education Center Aruba (JFK). 
Plataforma 1 ta consisti di tur e 10 schoolbesturen di Aruba, 
Departamento di Ensefiansa Aruba y Minister di Ensefiansa. 
Plataforma 1 ta reuni cada 6 pa 8 siman, unda ta trata diferente 
tema specifico. Diahuebs ultimo, 9 directiva di scol tabata 
presente unda cu den un ambiente ameno a comparti cu otro 
y desea un afia 2023 fructifero. 


Durante e encuentro aki Minister Endy Croes y directora 
di Departamento di Ensefiansa Aruba, sra. Anne Marie 
Proveyer a trata e Doolichting Rapport cu ta planifica pa 
wordo publica e siman aki. A duna contenido di entre otro, 
e 13 recomendacionnan di Doorlichting Rapport, Plan van 
Aanpak, matrix cu Ministerie van Binnenlandse Zaken en 
Koninkrijksrelaties (BZK) y Tijdelijke Werkoganisatie (TWO) 
ta uza y Vitvoeringsagenda. Cada miembro di Plataforma 1 
a trece nan “input” den escogencia di cada kwartaal y asina 
contribui pa mehora e calidad di enseñansa di Aruba den su 
totalidad. 


Directora di Enseñansa, sra. Anne Marie Proveyer a expresa 
algun palabra y a indica cu hunto nan ta planifcando pa 
mehora e calidad di enseñansa di Aruba y pa trece e 
cambionan necesario den e añanan binidero. Como tambe sra. 
Proveyer a expresa cu durante e presentacion a observa cu e 
schoolbesturen por a relata cu cada topico. Ta trahando caba 
riba tur e recomendacionnan di e Doorlichting Rapport, cual tin 
algun ta den planificacion y algun cu ta ehecucion caba. Tin 
hopi trabou ehecuta caba y Plataforma 1 ta sigui traha pa e 
desaroyo di enseñansa di Aruba. 


| 

Minister Endy Croes: 


RENOBACION DI E CANCHA DI BASKETBALL DI 
VILLAGE A INICIA PROME SIMAN DI FEBRUARI 


Dialuna ultimo, durante conferencia di prensa di Gobierno di 
Aruba, Minister Endy Croes a elabora riba e renobacion di e 
cancha di basketball na Village. E trabounan ta tumando luga 
aunke den tempo dificil. E cancha di basektball ta wordo uza pa 
e muchanan di e bario. Ultimo biaha cu e cancha di basketball 
a wordo renoba tabata na aña 2009, lamentablemente durante 
13 aña e cancha no a haya atencion. 


Minister Endy Croes a indica cu bishita e bario y papiando 
cu hendenan den bario a sinti cu e ta un gran necesidad pa 
renoba e cancha di basketball cu a bira practicamente un ruina. 
Durante e prome siman di februari a cuminsa cu e renobacion. 
Lo bin heki nobo, e vloer ta wordo completamente drecha haci 
ful moderno, hutnan rond lo wordo drecha, lo pone luznan LED 
cu ta traha cu sistema solar pa por garantisa cu tin suficiente 
iluminacion. Asina brinda mucha y hobennan di e bario e 
oportunidad pa por practica deporte y keda activo. 


MINISTER ENDY CROES A ELABORA RIBA E 
PROYECTO SPORTS MANAGEMENT 


Durante conferencia di prensa di Gobierno di 
Aruba, dialuna mainta, Minister Endy Croes a 
anuncia cu despues di diferente reunion entre 
Ministerio di Deporte, Universidad di Aruba y 
University of South Carolina a inicia cu un curso 
di Sports Management dia 31 di januari 2023. E 
curso aki lo wordo duna door di University of South 
Carolina pa 2 profesor, esta dr. Andy Gillentine y 
dr. Stephen L. Shapiro cu actualmente ta na Aruba. È 
Nan ta experto ariba e.o. College of Hospitality, 
Retail and Sport Management. 


Minister Endy Croes a expresa cu e ta contento cu 
varios persona a inscribi pa e curso aki di cuater 
(4) siman, incluyendo personanan cu ta forma parti 
di su Ministerio. Momento cu finalisa e curso, e 
participantenan ta ricibi nan certificado di Sports 
Management. Banda di esaki, Universidad di Aruba 
y University of South Carolina ta planificando pa inicia den e 
luna di juli of augustus di aña 2023 cu un estudio di un aña di 
Master den Sports Management. Tambe, Universidad di Aruba 
ta preparando cuater investigacion riba e tema di deporte. 


E investigacion aki ta bay den diferente parti: 1. Evalua e 
balor cu deporte tin pa e localnan den comunidad di Aruba; 2. 
Inventarisacion y evaluacion di tur e facilidadnan deportivo na 


Aruba, cual ta e.o. tennis, basket, volley, cancha y Sport Hall; 
3. Evalua posibilidad pa torneo di hoben (youth) den diferente 
deporte tuma luga na Aruba; 4. Evalua deportenan cu por 
engrandece sport tourism na Aruba. Pues, tin investigacion 
cu ta den fase prepartorio pa cuminsa e aña aki. A base di e 
data cu colecta pa medio di investigacon, ta tuma decision di e 
direccion cu mester tuma y asina sigui contribui na e desaroyo 
di deporte na Aruba. 


Dialuna 13 Februari 2023 


E siman aki Minister di Labor, Energia y Integracion Sr. 
Glenbert Croes ta na Hulanda pa encamina e proceso di Aruba 
Hydrogen Valley. Hunto cu companianan di estado WEB, 
ELMAR, Utilities, RDA, Minister di Energia kier yega na e 
consorcio di partnership entre Hulanda y Aruba pa realisacion 
di Aruba Hydrogen Valley. 


E intencion ta pa, desaroya e inversion den produccion di 
energia hydrogeno pa proteha Aruba su medio ambiente, e 
biba di comunidad y mundo pa awo y futuro generacion. Aruba 
Hydrogen Valley ta bay crea pilarnan economico diferente na 


turismo, transformando e zona di refineria, manteniendo e 
como un zona di energia. 


Un energia limpi pa asina por crea proyectonan cu tin un 
impacto economico positivo pa Aruba, cu lo por crea cuponan di 
trabou cu bon pago pa nos hendenan, diversificando economia 
di Aruba. Minister Glenbert Croes ta considera su mes como 
Minister di Labor, Minister di Energia y Minister di Integracion 
parti di e team di Gabinete Wever Croes Il yama pa hunto cu e 
companianan di gobierno, realisa e vision di Aruba Hydrogen 
Valley pa awo y futuro generacion. 


Dialuna 13 Februari 2023 


RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO ECOTECH FREEZONE 5 


GREEN WASTE/PALLET - - 
VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, ete 
AZETA DI MOTOR, T 
HYDROLIC Y GEAR 2 


DUMP ILEGAL/MONDI PARKIETENBOS 


PROHIBI MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


Dialuna 13 Februari 2023 


DIP su reaccion na e inversionista sra. Godet 


DIP TA EVALUANDO PETICIONNAN TENIENDO 
CUENTA CU FUTURO DESAROYO DI ARUBA 


Recientemente den medionan di 
comunicacion a sali publicacion | 
di un inversionista, sra. Godet 
expresando su preocupacionnan cu 
con inversionistanan ta wordo trata na 
Aruba. Sra. Godet a referi na entre otro 
e maneho hiba pa DIP y entre otro e 
consecuencianan negativo cu esaki 
tin riba e desaroyo di Aruba. Director 
di DIP Haime Croes a reacciona riba e 
publicacion aki 


Tareanan di DIP 

Un di e tareanan importante di DIP ta pa 
mantene e ordenacion teritorial di pais | 
Aruba. Gran parti di esaki ta encera | 
eficiencia na momento di otorga tereno. 
Pesey gobierno a scoge un ordenacion 
teritorial unda cu entre otro desaroyo 
economico, social, medio ambiente y 
demas ta wordo sirbi. Y esaki gobierno a pone den un cuadro 
legal yama: Ruimtelijk Ontwikkelingsplan met voorschriften 
(ROPV) — un plan di desaroyo teritorial cu normanan. E ROPV 
ta fungi como un cuadro di control, evaluacion y escohencia 
aplicabel pa diferente peticion. 


Decision DIP ta depende di procesonan externo tambe 

Na momento di evalua peticionnan, ta verifica diferente punto 
di maneho, y e cuadro legal di DIP. Banda di esaki, DIP ta 
coresponde cu diferente otro partidonan externo pa asina ricibi 
nan conseho den cuadro di e desaroyo su posibilidadnan. Cu 
esaki ta enfatisa si cu DIP ta depende di mas factor (externo) 
y esaki por tuma su tempo . Pa loke ta e proyecto en cuestion, 
cu ta den proceso, e peticionario lo wordo informa den termino, 
e decision. 


Tereno cu proyectonan cu a keda para 

Proyectonan cu ainda ta den proceso ta den un fase di 
evaluacion. Ultimo lunanan DIP a cuminsa traha mas eficiente 
riba e peticionnan acumula. DIP ta na un momento crucial unda 
cu mester ta mas responsabel cu peticionnan, especialmente 
ora ta trata di apartamentonan y hotel. Pues tur loke por wordo 
menciona den media ta hustamente e problemanan cu DIP a 
minimalisa cu entre otro e introducion di e cuadro legal ROP/ 
ROPV y su manehonan perteneciendo na esaki. 


Otro punto di bista cu e inversionista a trece dilanti ta cu 
ciudadanonan local tampoco por haya tereno. Sr. Croes a 
splica cu e maneho di terenonan residencial ta accesibel riba 
website di DIP. Pa DIP por recobra terenonan otorga, sea cu 
nan ta wordo uza of no, ta rekeri un caminda legal cu DIP tin 
cu bay encamina. DIP ta consciente di e scarsedad di vivienda 
y tereno pa vivienda. Pa e motibo aki a bin un proyecto piloto 
di casnan di piso. Tur esaki vislumbrando e futuro. 


Automatisacion 

DIP kier yega na un servicio mas automatisa unda den e 
trankilidad di bo hogar bo por haci bo peticionnan online. 
Esaki awor ta posibel caba pa 3 tipo di producto. Locual DIP 
ta tratando na logra ta pa esaki por wordo extende na mas 
producto. Asina tambe agilisa e proceso unda cu pueblo lo 
sinti un cambio den e servicio cu mester wordo brinda. 


Cu e comunicado aki DIP ta spera di trece claridad na e 
inversionista acerca di e maneho actual cu sigur no ta pa 
stroba e inversionista di inverti, pero mas bien ta cumpli cu 
criterianan cu mester tin pa un maneho di espacio ordena. 
Ademas a splica locual cu DIP ta haciendo awo cu e situacion 
cu a hereda pa pone e departamento bek den rumbo corecto. 
Tambe mester cumpli cu e cuadro legal pa por guia Aruba den 
un desaroyo sano y DIP sigur kier pa e inversionista tambe tin 
un rol specifico den esaki. 

Aña 2022 lo pasa pa historia como un aña caminda cu 
sucesonan internacional a crusa fronteranan, causando 
impacto fuerte den tur pais na mundo, y na Aruba tambe. 


Sin embargo, a pesar di e olanan grandi cu a surgi, Gobierno 
di Aruba a sigui atende cu maximo responsabilidad e 
asuntonan importante pa surpasa e retonan. Y den 2023 lo 
sigui crea solucion pa problemanan, traha riba plannan y 
realisa proyectonan nobo pa crea desaroyo, cu lo trece alivio 
pa comunidad. 

